# TOLD KÖZSÉG ROMA NEMZETISÉGI

**ÖNKORMÁNYZAT**

**KÉPVISELŐ-TESTÜLETE**

**2025. SZEPTEMBER 3-I**

**RENDKÍVÜLI NYILVÁNOS ÜLÉSÉNEK**

**JEGYZŐKÖNYVE**

**Határozat:**

|  |  |  |
| --- | --- | --- |
| 16/2025. (IX. 3.) sz. határozata | Roma Közösségi Nap megtartásáról | G2 |

**JEGYZŐKÖNYV**

**Készült:** Told Község Roma Nemzetiségi Önkormányzat Képviselő-testülete **2025. szeptember 3-**án – szerda – du. 13:00 órai kezdettel a Roma Nemzetiségi Önkormányzat hivatalos helyiségében megtartott **rendkívüli** **nyilvános** üléséről

**Jelen vannak:** Balogh Jenő elnök

Balog Jenőné elnökhelyettes

Gertner Erzsébet képviselő

Juhász Péter aljegyző

**Jegyzőkönyvvezető:** Sándor Ágota jegyzőkönyvvezető

Balogh Jenő elnök: Köszönti a megjelenteket, megállapítja, hogy a testület határozatképes,mivel a 3 megválasztott képviselőből 3 fő jelen van, az ülést megnyitja.

Javasolja, hogy a meghívóban szereplő napirendi pontokat tárgyalják meg.

Javasolt napirendi pontok:

1. Előterjesztés Roma Közösségi Nap megtartásához
2. Különfélék

Kéri a képviselőket, szavazzanak, egyetértenek-e a napirendi pontokkal.

***3 jelenlevő képviselőből 3 képviselő vett részt a szavazáson, 3 képviselő igennel, 0 képviselő nemmel szavazott, 0 képviselő tartózkodott.***

Elfogadott napirendi pontok:

1. **Előterjesztés** **Roma Közösségi Nap megtartásához**
2. **Különfélék**

**Tárgyalt napirendi pontok:**

1. **Előterjesztés Roma Közösségi Nap megtartásához**

Balogh Jenő elnök: A képviselő-testület tagjai az előterjesztést megkapták, megismerték azt.Javasolja, hogy a Nemzetiségi Önkormányzata 2025. szeptember 7. napján reggel 8 órától 22 óráig a toldi közösségi téren Roma Közösségi Napot tartson. Javasolja továbbá, hogy a rendezvény megtartására 800.000 Ft-ot biztosítsanak 2025. évi költségvetésük terhére.

Kéri, mondják el véleményüket, tegyék fel esetleges kérdéseiket.

Balog Jenőné elnökhelyettes: Támogatja a rendezvény megtartását.

Balogh Jenő elnök: Mivel kérdés, további hozzászólás nem érkezett, kéri a képviselőket szavazzanak, elfogadják-eaz előterjesztés szerinti alábbi határozati javaslatot:

Told Község Roma Nemzetiségi Önkormányzat Képviselő-testülete Roma Közösségi Napot tart 2025. szeptember 7. napján a toldi közösségi téren.

A nemzetiségi önkormányzat a rendezvény lebonyolítására 800.000 Ft-ot biztosít a 2025. évi költségvetése terhére.

Felelős: Balogh Jenő elnök

Határidő: azonnal, illetve folyamatos

***3 jelenlevő képviselőből 3 képviselő vett részt a szavazáson, 3 képviselő igennel, 0 képviselő nemmel szavazott, 0 képviselő tartózkodott.***

**Told Község Roma Nemzetiségi Önkormányzat 16/2025. (IX. 3.) sz. határozata:**

Told Község Roma Nemzetiségi Önkormányzat Képviselő-testülete Roma Közösségi Napot tart 2025. szeptember 7. napján a toldi közösségi téren.

A nemzetiségi önkormányzat a rendezvény lebonyolítására 800.000 Ft-ot biztosít a 2025. évi költségvetése terhére.

**Felelős:** Balogh Jenő elnök

**Határidő:** azonnal, illetve folyamatos

***Mivel több tárgyalandó téma nem volt, Balogh Jenő ülést vezető elnök***

***az ülést bezárta.***

kmft.

**Balogh Jenő Balog Jenőné**

elnökelnökhelyettes

**Sándor Ágota**

jegyzőkönyvvezető